Σόλοι Κιλικίας

Οι Σόλοι ήταν ελληνική παράκτια πόλη και λιμάνι της Κιλικίας, 11 χλμ δυτικά από τη σημερινή Μερσίνη (κοντά στο χωριό Viransehir) την οποία έκτισαν οι Ρόδιοι πιθανώς κατά τον 7ο αιώνα π.Χ. και ίσως αργότερα επανίδρυσαν οι Αθηναίοι (κατά τον Στράβωνα).

Αρχαιολογικές έρευνες δείχνουν ότι η πόλη κατοικούνταν ήδη από την εποχή του χαλκού, από τους Χιττίτες. Soli/Pompeiopolis  στον ιστοχώρο Current Archaeology in Turkey του Πανεπιστημίου της Νέας Αγγλίας, Armidale, Αυστραλία Οι Σόλοι αναφέρονται επίσης και από τον Σκύλακα τον Καρυανδέα, εξερευνητή του 5ου αιώνα.

Σε αρκετά από τα νομίσματα των Σόλεων εμφανίζεται στη μια πλευρά ως σύμβολο ένα τσαμπί σταφύλια.Νομίσματα από τις Σόλεις ,   Σε αρκετά από αυτά υπάρχει τσαμπί με σταφύλια ως σύμβολο

Το 83 π.Χ. οι Σόλοι καταλήφθηκαν από τον Βασιλέα της Αρμενίας Τιγράνη τον Μέγα ο οποίος και την κατέστησε νέα πρωτεύουσα της Χώρας του. Δύο δεκαετίες μετά καταστράφηκε και ξανακτίστηκε από τον Ρωμαίο στρατιωτικό και πολιτικό ηγέτη Πομπήιο, όταν νίκησε εκεί τους κιλικιανούς πειρατές. Τότε προς τιμήν του η πόλη μετονομάστηκε σε Πομπηιόπολη, όπου και σε απόσταση μισού χιλιομέτρου δημιουργήθηκε περίφημος ρωμαϊκός λιμένας.

Κατά τον Στράβωνα και τον Διογένη ΛαέρτιοΝεώτερο Εγκυκλοπαιδικό Λεξικό Ηλίου τ.17ος από το όνομα της πόλης αυτής προέρχεται ο όρος σολοικισμός, ο οποίος αναφέρεται σε λανθασμένη χρήση συντακτικών δομών της αρχαίας αττικής γλώσσας. 

Γνωστοί Σολείς
Κράντωρ (περί τα μέσα του 4ου αι. π.Χ. -  275 π.Χ.), φιλόσοφος της Ελληνιστικής Περιόδου (μαθητής του Πολέμωνα), προσκείμενος στην πλατωνική σκέψη και αναφερόμενος ως ο πρώτος σχολιαστής του Πλάτωνα.
Άρατος ο Σολεύς (305 - 240 π.Χ.) Αλεξανδρινός ποιητής καταγόμενος από τους Σόλους
Χρύσιππος ο Σολεύς (280 π.Χ. – 206 π.Χ.), φιλόσοφος, ένας από τους σημαντικότερους της Στωικής σχολής, θεωρούμενος ως ένας από τους θεμελιωτές της (γεννημένος είτε στους Σόλους είτε στην Ταρσό)
Καστορίων ο Σολεύς, ποιητήςΑθήναιος 10, 454f-455b «Τὸ δὲ Καστορίωνος τοῦ Σολέως, ὡς ὁ Κλέαρχός φησιν, εἰς τὸν Πᾶνα ποίημα τοιοῦτόν ἐστι· τῶν ποδῶν ἕκαστος ὅλοις ὀνόμασιν περι­ειλημμένος πάντας ὁμοίως
ἡγεμονικοὺς καὶ ἀκολουθητικοὺς ἔχει τοὺς πόδας...»
Φιλήμων περίπου 362 π.Χ. – περίπου. 262 π.Χ., Αθηναίος ποιητής και τραγωδός γεννημένος είτε στους Σόλους της Κιλικίας είτε στις Συρακούσες της Σικελίας

 Παραπομπές 

Κατηγορία:Αρχαίες πόλεις της Κιλικίας